stanford-oval/wikipedia huggingface dataset:
גואנגדונג

| --- | --- |

 מדינה:  הרפובליקה העממית של סין הרפובליקה העממית של סין
 מושל:  Wang Weizhong
 נציבויות במחוז:  21
 בירת המחוז:  גְוָאנְגג'וֹאוּ
 שטח:  179,800 קמ"ר (דירוג: 15)
  ‑ הנקודה הגבוהה:  שיקנגקונג (1,902 מטרים)
 אוכלוסייה:  ‏
  ‑ במחוז:  135,670,000 (דירוג: 1, 2023)
  ‑ צפיפות:  700 נפש לקמ"ר (דירוג: 7, 2020)
 קואורדינטות:  23°24′N 113°30′E﻿ / ﻿23.4°N 113.5°E﻿ / 23.4; 113.5 
 אזור זמן:  UTC +8
 www.gd.gov.cn
  מפת מיקום  מפה מפורטת     לחצו כדי להקטין חזרה    לחצו להגדלה      (למפת גואנגדונג מוגדלת) גואנגג'ואו שנג'ן דונגגוואן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומיגואנגדונג(למפת גואנגדונג רגילה) גואנגג'ואו שנג'ן דונגגוואן ג'אנג'יאנג ג'יאיאנג מאומינג שאנטואו פוג'יין ג'יאנגשי חונאן גואנגשי ים סין הדרומיגואנגדונג tabBackground:;tabBorder:#aaa;defaultTab:0;
 
גְוָאנְגְדונג (בסינית מפושטת: 广东; בסינית מסורתית: 廣東; בפין-יין: Guăngdōng, יוטפנג: Gwong2dung1) הוא מחוז בדרום הרפובליקה העממית של סין הידוע גם בשם "קנטון". שטחו 179,800 קמ"ר ואוכלוסייתו נאמדת ב-135,670,000 נפש (נכון ל 2023), עובדה ההופכת את גואנגדונג למחוז המאוכלס ביותר בסין. בירתו היא העיר גְוָאנְגג'וֹאוּ (广州).
מרבית תושביו נמנים עם בני ההאן, הקבוצה האתנית הגדולה בסין. שפתם היא  השפה הקנטונזית ששונה משמעותית מן הניב המנדריני, הנפוץ בשאר סין. מחוז זה, בין היתר בשל קרבתו להונג קונג, ודרכי הסחר הימיים הוא העשיר במחוזות סין, וככזה הוא מושך אליו כמות לא מבוטלת של מהגרי עבודה ממחוזות עניים יותר. בשל הקשר הממושך של המחוז עם שאר העולם רבים מן המהגרים הסינים ברחבי העולם הם קנטונזיים (קרי, מוצאם מגואנגדונג), ושפתם היא הניב הנפוץ ביותר בשכונות המהגרים הסיניות ברחבי העולם. לעובדה זו  יש גם השפעה ישירה על עושרו היחסי של המחוז, שכן רבים מן הסינים ברחבי העולם בוחרים להשקיע הון זר ב"מולדתם", גואנגדונג. זהו אפוא מחוז המאופיין בעיקר כמרכז כלכלה, עסקים ותעשייה. ניתן להבחין בזאת בעיקר בשפע גורדי השחקים, הכבישים המהירים והמפעלים ברחבי המחוז ובערָיו. ניתן לציין למשל, את העיר שֶנגֶ'ן (深圳/Shēnzhèn), הצמודה להונג קונג. עיר זו, שהייתה לא יותר מכפר דייגים עד 1980, הוכרזה אז כאזור כלכלי מיוחד, והפכה כמעט בין לילה לאחת הערים העשירות בסין, עם מרכזי עסקים וקניות המשרתים  גם את תושבי הונג קונג. בשנת 2018 נחנך גשר הונג קונג-ז'והאי-מקאו המחבר את העיר ג'וחאי, אשר נמצאת במחוז, עם ערי המדינה הונג קונג ומקאו.
אלמנטים רבים מהתרבות הקנטונזית נפוצו בכל רחבי סין ובפזורה הסינית בעולם. טקס התה הסיני הומצא באזור זה, כמו גם ארוחת הדים סאם המלווה בתה. בנוסף, רוב המהגרים הסינים למערב עד שנות העשרים של המאה ה-20 הגיעו מאזור זה, ולכן המטבח הסיני אמריקאי, והאופן בו אוכל סיני באופן כללי מונגש למערב, מבוססים על המטבח הנהוג במחוז זה.
חלוקה מנהלית

גואנגדונג מחולקת מבחינה מנהלים לעשרים ואחד חבלים עירוניים:
ראו גם

מעבר מיי
הערות שוליים

↑  National Data, data.stats.gov.cn
| ערי גואנגדונג |
| --- | --- | --- |
| ערים תת-מחוזיות | גואנגג'ואו • שנג'ן |  |
| נציבויות עירוניות | דונגגוואן • פושאן • צ'אוג'ואו • חיואן • חוויג'ואו • ג'יאנגמן • ג'יאיאנג • מאומינג • מייג'ואו • צ'ינגיואן • שאנטואו • שאנוויי • שאוגואן • יאנגג'יאנג • יונפו • ג'אנג'יאנג • ג'אוצ'ינג • ג'ונגשאן • ג'והאי |  |
| --- | --- |
בקרת זהויות :  NLI: 987007550304105171  BNE: XX4800305  BnF: cb11968125n (data)  GND: 4110406-7  LCCN: n81018335  MusicBrainz: d56ba21f-f756-4755-82b8-e818dcef91f4  NDL: 00400600  NKC: ge799170  SUDOC: 027693805  VIAF: 123100736   WorldCat (עם VIAF): 123100736
גוסטב ארווה

| --- | --- |

 לידה:  2 בינואר 1871 ברסט, צרפת 
 פטירה:  25 באוקטובר 1944 (בגיל 73) פריז, צרפת 
 מדינה:  צרפת 
 מפלגה:  הפלג הצרפתי של אינטרנציונל העובדים 
 
גוסטב אֶרוֶוה (בצרפתית: Gustave Hervé; ‏2 בינואר 1871 - 25 באוקטובר 1944) היה עיתונאי ופוליטיקאי צרפתי שהחל את דרכו כסוציאליסט פציפיסט ועבר לתמיכה בפשיזם ובנאציונל-סוציאליזם.
תולדות חייו

נולד בברסט. החל מ-1901 גיבש סביבו קבוצה שדגלה בשמאל פוליטי קיצוני ופציפיזם המבוסס על אחוות מעמד הפועלים. ב-1905 היה למנהיג הקבוצה הקיצונית ביותר בחבר המפלגות הסוציאליסטיות הצרפתי ויסד שבועון בשם "המאבק החברתי" (La Guerre sociale), שהטיף לפעולות אלימות ומהפכניות על מנת למנוע מלחמה, בטענה שזו היא דרכם של הבורגנים להשתמש בפרולטריון ולהשמידו כ"בשר תותחים" במלחמותיהם, ברוח האינטרנציונל השני. ב-1912 ריצה 26 חודשי מאסר בגין הטפותיו.
מלחמת העולם הראשונה הכתה את ארווה בהלם: לנגד עיניו ראה את הפרולטרים המהפכניים ביותר מפנים עורף לעמיתיהם למעמד בשם הלאומנות ויוצאים בחדווה פטריוטית למלחמה. זעזוע זה גרם לו לשנות עד מהרה את תפיסתו ולכונן את המהפכה נגד הבורגנות לא על היסוד המעמדי, שהכזיב, אלא על היסוד הלאומני. ב-1916 שינה את שם עיתונו ל"הניצחון" (La Victoire) והחל להטיף לסוציאליזם לאומני (נאציונל-סוציאליזם).
ב-1919 הקים את המפלגה הסוציאליסטית הלאומית ((Parti socialiste national,‏ PSN), שקראה לאחדות בין המעמדות היצרניים והמהפכניים נגד הליברליזם הבורגני. המפלגה לא סחפה את הקהל ולא הייתה הצלחה. היא התפרקה, הוחייתה מחדש בשם "מפלגת הרפובליקה הסמכותית" (Parti de la République autoritaire) ומחדש ב-1927 בשמה המקורי. באותן שנים הילל מעל דפי עיתונו את עליית מוסוליני באיטליה, בו ראה בן-ברית ומודל לייבוא הפשיזם לצרפת. הוא התכתב עם אדולף היטלר, התנגד למדיניות האנטישמיות וכתב לו שהדבר עלול להביא לסיום שלטונו.
ב-1936 תמך ארווה במרשל פיליפ פטן. יחד עם זאת הוא לא קיבל מדיניות של פטן ובשנות ה-40 של המאה ה-20 היה תחת השגחה של גסטפו.
לקריאה נוספת

זאב שטרנהל, לא ימין ולא שמאל, עם עובד ספריית אופקים, 1988 עמ' 45-46, 100 ועוד.
גוסטב אלברכט, נסיך זיין-ויטגנשטיין-ברלבורג החמישי

| --- | --- |
 לידה:  28 בפברואר 1907 באד ברלבורג, הרפובליקה הפדרלית של גרמניה 
 פטירה:  1944 כנראה ברה"מ 
 מדינה:  גרמניה 
 בן או בת זוג:  מרגריט פושה (26 בינואר 1934–?) 
 פרסים והוקרה
 הצלב הגרמני בכסף 
 
גוסטב אלברכט, נסיך זיין-ויטגנשטיין-ברלבורג החמישי (בגרמנית: Gustav Albrecht Alfred Franz Friedrich Otto Emil Ernst von Sayn-Wittgenstein-Berleburg;‏ 28 בפברואר 1907 – 1944) היה נסיך וראש בית זיין-ויטגנשטיין. הוא היה בנו של ריכרד, נסיך זיין-ויטגנשטיין-ברלבורג הרביעי.
ביוגרפיה

גוסטב אלברכט נולד ב-28 בפברואר 1907 בברלבורג, גרמניה. הוא התחתן עם מרגריט פושה, בתם של שארל לואי פושה, דוכס אוטרנטו והרוזנת מדלן דאגלס.
ביוני 1944 הוא שירת כקצין בצבא הגרמני, בדיוויזיית הפאנצר ה-23, במהלך המערכה נגד ברית המועצות, ואף עוטר בעיטור הצלב הגרמני בכסף. לאחר שנעלם במהלך משימה ליד העיר הבלארוסית אורשה, גוסטב אלברכט הוכרז כנעדר בפעולה.  משפחתו ביקשה לא להכריז על מותו עד לאחר לידת נכדו ויורשו הנסיך גוסטב, ב-12 בינואר 1969; בעקבות כך 29 בנובמבר 1969 רשום כתאריך המוות הרשמי של גוסטב אלברכט.
משפחתו

ריכרד, נסיך זיין-ויטגנשטיין-ברלבורג השישי (29 באוקטובר 1934–13 במרץ 2017) התחתן עם בנדיקטה, נסיכת דנמרק.
מדלן, נסיכת זיין-ויטגנשטיין-ברלבורג (נולדה ב-22 באפריל 1936) התחתנה עם אוטו, רוזן זולמס-לאובאך.
רובין, נסיך זיין-ויטגנשטיין-ברלבורג (נולד ב-29 בינואר 1938) התחתן בתחילה עם בריגיטה אף קלרקר, ולאחריה התחתן בשנית עם מארי-כריסטין הפטלר-לואייש.
טטיאנה, נסיכת זיין-ויטגנשטיין-ברלבורג (נולדה ב-31 ביולי 1940) התחתנה עם מוריץ, רוזן הסן.
פיה, נסיכת זיין-ויטגנשטיין-ברלבורג (נולדה ב-8 בדצמבר 1942).
גוגומוביל דארט

| --- | --- |

גוגומוביל דארט
 מאפיינים כלליים
 יצרן:  Buckle Motors Pty Ltd
 שנות ייצור:  1959–1961
 הרכבה:  אוסטרליה אוסטרליה
 אורך:  3,050  מ"מ
 רוחב:  1,370 מ"מ
 משקל:  345 ק"ג
 בסיס גלגלים:  1,800 מ"מ
 מפרט טכני
 מנוע:  2 צילינדרים,  2 פעימות, 293 סמ"ק המפיק 14.8 כ"ס ב-5,000 סל"ד (מנוע אחורי)  2 צילינדרים,  2 פעימות, 392 סמ"ק המפיק 18.5 כ"ס (מנוע אחורי)
 הילוכים:  תמסורת ידנית  - 4 מהירויות
 מהירות מרבית:  65 מייל (104.58 ק"מ)
גוגומוביל דארט (באנגלית: Goggomobil Dart)  היא מכונית מיקרו, קבריולה, 2 מושבים, בעלת מרכב פיברגלאס, אשר יוצרה על ידי חברת המכוניות "Buckle Motors Pty Ltd" האוסטרליתבין השנים 1959–1961.
מפרט

דגם ה"גוגומוביל דארט" התבסס על דגם הגוגומוביל הגרמני.
יוצרו כ-700 יחידות.
מחיר הדגם בהשקה עמד על פחות מ-700 לירות שטרלינג
חברת "Buckle Motors Pty Ltd" בנתה את הדגם בוקל GT ספורט קופה, (1957-1959).
תמונות

גוגומוביל דארט, שנת 1959
גוגומוביל דארט, שנת 1957
גוגומוביל דארט, שנת 1957
גוגומוביל דארט
גוגומוביל דארט, שנת 1960
גוגומוביל דארט - מבט לתוך הרכב
גוגומוביל דארט
גוגומוביל דארט, שנת 1959
גוגומוביל דארט
ראו גם

גוגומוביל
מכונית מיקרו
לקריאה נוספת

גוגומוביל דארט - תמונות (consumerguide)
הערות שוליים

↑  פרופיל חברת המכוניות Buckle Motors Pty Ltd billbuckle
↑  גוגומוביל דארט The Bruce Weiner Motorcar Museum - 1958 Goggomobil Dart".
↑  גוגומוביל דארט uniquecarsandparts
↑  גוגומוביל דארט -  Article reproduced from 'Modern Motor' 1959 about the prototype Goggomobil Dart
ג'יימס איגן הולמס

| --- | --- |
אין תמונה חופשית
 לידה:  13 בדצמבר 1987 (בן 36) סן דייגו, ארצות הברית 
 שם לידה:  James Eagan Holmes 
 מדינה:  ארצות הברית 
 השכלה:  אוניברסיטת קליפורניה בריברסייד  אוניברסיטת קולורדו בדנבר  Westview High School 
 
ג'יימס איגן הולמס (באנגלית: James Eagan Holmes; נולד ב-13 בדצמבר 1987) הוא רוצח המונים אמריקאי האחראי לירי בבית הקולנוע "סנטרי 16" באורורה, קולורדו ב-2012.
באירוע נהרגו 12 בני אדם ונפצעו 70 אחרים (62 במישרין ו-8 בעקיפין).
לפני הירי הולמס מלכד את דירתו עם חומרי נפץ שנוטרלו יום אחד לאחר מכן על ידי יחידת חבלנים משטרתיים.
הולמס נעצר זמר קצר לאחר הירי ונכלא ללא ערבות בזמן שהמתין למשפטו.
בהמשך לכך הוא אושפז לאחר שניסה להתאבד מספר פעמים בעת שהיה בכלא.
הולמס כפר באשמה בשל אי שפיות, שהתקבלה.
משפטו החל ב-27 באפריל 2015.
ב-26 באוגוסט 2015, השופט קרלוס סמור גזר על הולמס 12 מאסרי עולם רצופים בתוספת 3,318 שנים ללא אפשרות לשחרור על תנאי אחרי שחבר המושבעים חסך ממנו את עונש המוות בהצבעה אחת.
בהטלת העונש הצהיר השופט סמור "כוונתו של בית משפט זה כי כף רגלו של הנאשם לעולם לא תדרוך שוב בחברה החופשית".
חיים אישיים

הולמס נולד ב-13 בדצמבר 1987 בסן דייגו שבקליפורניה.
אביו רוברט הולמס הוא מתמטיקאי ומדען בעל תארים מאוניברסיטת סטנפורד, UCLA, ואוניברסיטת קליפורניה בברקלי.
אימו ארלין הולמס היא אחות מוסמכת. ולהם בת נוספת.
הולמס גדל בקהילת אוק הילס, הנמצאת במחוז מונטריי אשר ליד קסטרוויל קליפורניה, שם גם למד בבית ספר יסודי.
בגיל 12 הולמס עבר חזרה לסן דייגו.
גביע הקונפדרציות 2003

| --- | --- |
 מארחת:  צרפת צרפת
 תקופת התחרות:  18 ביוני 2003 – 29 ביוני 2003 (12 ימים) 
 מספר משתתפות:  8  (מתוך 8, אין משחקי מוקדמות משתתפות שנרשמו)
 הזוכה:  צרפת צרפת
 מספר משחקים:  16
 מספר שערים:  37 (2.31 בממוצע למשחק)
 מספר צופים:  491,700 (0 בממוצע למשחק)
 מלך השערים:  צרפת תיירי הנרי (4 שערים)
 השחקן המצטיין:  צרפת תיירי הנרי
 → 20012005 ←
 
גביע הקונפדרציות של שנת 2003 נערך בצרפת מ-18 ביוני עד 29 ביוני. הטורניר הוא המהדורה השישית של גביע הקונפדרציות, המפגיש בין זוכות האליפויות היבשתיות, זוכת טורניר גביע העולם ומארחת גביע העולם.

נבחרת צרפת, זוכת יורו 2000 והמארחת, ניצחה בגמר בתוצאה 0-1 לאחר הארכת זמן את נבחרת קמרון, אלופת אפריקה.
קבוצות משתתפות

| נבחרת | מייצגת קונפדרציה | משתתפת בתור |
| --- | --- | --- |
|  צרפת | FIFA וUEFA | זוכת יורו 2000 ומארחת |
|  ברזיל | FIFA וCONMEBOL | זוכת מונדיאל 2002 |
|  ארצות הברית | CONCACAF | זוכת גביע הזהב 2002 |
|  קולומביה | CONMEBOL | זוכת קופה אמריקה 2001 |
|  יפן | AFC | זוכת גביע אסיה 2000 |
|  קמרון | CAF | זוכת גביע אפריקה 2002 |
|  טורקיה 1 ‏ | FIFA וUEFA | המקום השלישי במונדיאל 2002 1 ‏ |
|  ניו זילנד | OFC | זוכת גביע אוקיאניה 2002 |
1: ‏נבחרת טורקיה הוזמנה לטורניר מכיוון שנבחרת צרפת זכתה ביורו 2000 ואירחה את גביע הקונפדרציות ומכיוון שנבחרת גרמניה שהייתה הסגנית במונדיאל 2002 החליטה לא להשתתף בגביע הקונפדרציות.
משחקי הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  צרפת | 9 | 3 | 3 | 0 | 0 | 8 | 1 | 7 |
|  קולומביה | 6 | 3 | 2 | 0 | 1 | 4 | 2 | 2 |
|  יפן | 3 | 3 | 1 | 0 | 2 | 4 | 3 | 1 |
|  ניו זילנד | 0 | 3 | 0 | 0 | 3 | 1 | 11 | -10 |
| 0 | 1 | 2 |
| --- | --- | --- |
|  ניו זילנד | 0 – 3 | יפן   |
|  צרפת | 1 – 0 | קולומביה   |
|  קולומביה | 3 – 1 | ניו זילנד   |
|  צרפת | 2 – 1 | יפן   |
|  צרפת | 5 – 0 | ניו זילנד   |
|  יפן | 0 – 1 | קולומביה   |
משחקי הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קמרון | 7 | 3 | 2 | 1 | 0 | 2 | 0 | 2 |
|  טורקיה | 4 | 3 | 1 | 1 | 1 | 4 | 4 | 0 |
|  ברזיל | 4 | 3 | 1 | 1 | 1 | 3 | 3 | 0 |
|  ארצות הברית | 1 | 3 | 0 | 1 | 2 | 1 | 3 | -2 |
| 0 | 1 | 2 |
| --- | --- | --- |
|  טורקיה | 2 – 1 | ארצות הברית   |
|  ברזיל | 0 – 1 | קמרון   |
|  קמרון | 1 – 0 | טורקיה   |
|  ברזיל | 1 – 0 | ארצות הברית   |
|  ברזיל | 2 – 2 | טורקיה   |
|  ארצות הברית | 0 – 0 | קמרון   |
משחקי הטורניר > שלבי הנוקאאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 26 ביוני 2003 - ליון | 26 ביוני 2003 - ליון |  |  |  |  |  |
|  |    קמרון |  1 |   |  |  |  |  |
|  |   קולומביה |  0 |   |  |  |  |  |
|  |   |  |   |  |  |  |  |
|  |  |  |  |  | 29 ביוני 2003 - סיינט דניס | 29 ביוני 2003 - סיינט דניס |  |
|  |   |   |   |   |   קמרון |  0 |  |
|  |   |   |   |   |   צרפת |  1 (ה) |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 26 ביוני 2003 - סיינט דינס | 26 ביוני 2003 - סיינט דינס |   |  | 28 ביוני 2003 | 28 ביוני 2003 |  |
|  |   צרפת |  3 |   |  |   קולומביה |  1 |  |
|  |   טורקיה |  2 |   |  |   טורקיה |  2 |  |
גוגולי גוגולי

"גוגולי גוגולי" (ילדה קטנה בגאורגית) הוא שיר גאורגי מתקופת השלטון הסובייטי, שהוקלט בישראל לראשונה ב-1966 בידי הצמד חדוה ודוד. השיר זכה להצלחה רבה, לביצועים נוספים בשפת המקור ולגרסאות עבריות, והפך לחלק מהרפרטואר המקובל בקרב הקהילה הגאורגית בישראל, אף על פי שבגאורגיה עצמה הוא כנראה פחות מוכר.
המקור בגאורגיה

השיר הוקלט בגאורגיה בתקופת השלטון הסובייטי, וכמקובל באומנות המגויסת דאז הוא בעל תוכן פטריוטי המעודד הצטיינות בעבודה ובקרב למען המולדת.
גרסאות מקומיות בגאורגית

לפי עדותם של חברי הצמד חדוה ודוד הם קיבלו תקליט עם השיר הזה מרבקה מיכאלי באמצע שנות השישים, הקליטו אותו בעצמם בשפת המקור (בעיבוד דוד קריבושי) בתקליט "צמד זמרי עם" שיצא בשנת 1966 בחברת ישראפון, ושזכה להצלחה מרובה.
מאוחר יותר, בסוף שנות ה-60, הוא זכה לגרסה נוספת בגאורגית מפי הצמד אילן ואילנית באלבום "שוב אתכם".
בשנות ה-90 יצאה הקלטה נוספת בפי להקת להקת קולן - הרכב שרוב חבריו הם עולים מגאורגיה ומבצע שירים עבריים וגאורגיים. לפי עדות חברי הלהקה - הם התוודעו לשיר רק בישראל.
יש הקלטות נוספות של להקות המבצעות שירים בגאורגית באירועים של העדה.
גרסאות בעברית

הגרסה הראשונה בעברית הייתה של להקת משמרון מקיבוץ משמרות (בכיכובם של אילנה כרמי ומאיר אריאל)
משנת 1965 שלא יצאה בהקלטה מסחרית.
להקת הגשש החיוור הקליטה גרסה היתולית בעברית בשם "בלדה בשחור על שמשון הגיבור" למילותיו של נסים אלוני ועיבודו של יאיר רוזנבלום, בתקליט התוכנית קנטטה לשווארמה משנת 1969.
חוה אלברשטיין כתבה וביצעה גרסה בשם "שיר מגרש את החושך" שנכלל באלבום "האהבה מאלתרת" משנת 1991. יעל דקלבאום הקליטה גרסת כיסוי לגרסה זו באלבום המחווה של עבודה עברית "שרות חוה אלברשטיין" בשנת 2014.
גרסה נוספת שלא יצאה בהקלטה מסחרית נכתבה בידי אהוד מנור, עובדה בידי מתי כספי ובוצעה על ידי לאה שבת, אופירה יוספי, סימה עמיאל, שלומי שבת, בועז שרעבי, ומתי כספי.

גרסה נוספת שלא יצאה בהקלטה מסחרית נכתבה בידי לאה נאור בשם 'היי גוגולי', כש'גוגולי' הוא גבר. השיר הוקלט בידי חבורת הזמר מיתרים' משדרות.
מילות השיר

| תרגום לעברית | תעתיק פונטי | מקור בגאורגית |
| --- | --- | --- |
|  ילדה אהובה אני שאהיה כפרתך  מתולתלת, שחורת השיער  בחור, אל תאמר דבר  שיצער את ליבי    (פזמון) הַארַאלַאלִי הַארַאלַאלוֹ  הַארַאלַאלִי הַארַאלַאלוֹ  ג'אן ילדונת, ילדונת, ילדה  ילדה, ילדונת קטנה הַי  ג'אן ילדונת קטנה הי    אומר לך רק זאת  שליבי אחוּז באש (האהבה)  אם תתפרסם בזכות עמלך  תוכיח בזאת את אהבתך    (פזמון)    אתפרסם בעמלי  אהפוך לעובד ראשון מהשורה  אם תהיה גיבור העמל  אתה תחדור אל ליבי    (פזמון)    הבה נעמוד איתנים  לצד כוחה של המולדת  הבה נכה בלב האויב  ונקרא "מחיאות כפיים, מחיאות כפיים"    (פזמון)    |  gogov shen ki genacvale  tmakhuchucha, shavtmiano,  bicho, ar tqva iset rom  guli damidardiano.    haralali haralalo,  haralali haralalo,  jan gogni gogni gogo,  gogo patara gogona, hee  jan patara gogona, hee    amas getkvi genacvale  gulze tsestkhli momdebia,  tu shromit tavs isakheleb  chemi tavi gkvarebia    haralali haralalo..    visakheleb shromit tavsa  motsinave gavkhdebio  tu shromis gmiri iqnebi  shen chems gulshi chatsvdebio    haralali haralalo..    chem samshoblos dzlierebas  amovudget mtkiced mkharshi,  mters lakhvari chavtset gulshi  shemovdzakhot tashi tashi.    haralali haralalo..  |  გოგოვ შენ კი გენაცვალე  თმახუჭუჭა, შავთმიანო,  ბიჭო, არ თქვა ისეთ რამ  გული დამიდარდიანო.    ჰარალალი ჰარალალო,  ჰარალალი ჰარალალო,  ჯან გოგნი გოგნი გოგო,  გოგო პატარა გოგონა, ჰეეე  ჯან პატარა გოგონა, ჰეეე    ამას გეტყვი გენაცვალე  გულზე ცეცხლი მომდებია,  თუ შრომით თავს ისახელებ  ჩემი თავი გყვარებია.    ჰარალალი ჰარალალო..    ვისახელებ შრომით თავსა,  მოწინავე გავხდებიო,  თუ შრომის გმირი იქნები  შენ ჩემს გულში ჩაწვდებიო.    ჰარალალი ჰარალალო..    ჩემ სამშობლოს ძლიერებას  ამოვუდგეთ მტკიცედ მხარში,  მტერს ლახვარი ჩავცეთ გულში  შემოვძახოთ - ტაში, ტაში    ჰარალალი ჰარალალო..    |
הערות שוליים

↑  שם השיר היה צריך להיות "גוגני גוגני", ומסיבה לא ברורה הוא התפרסם בארץ בשם "גוגולי גוגולי"
↑   גוגולי גוגולי, בביצוע חדווה ודוד (רבקה מיכאלי וחברי הצמד על נסיבות הקלטת השיר), סרטון  באתר יוטיוב
↑   גוגולי גוגולי, בביצוע להקת משמרון, סרטון  באתר יוטיוב
↑   גוגולי גוגולי, בביצוע קבוצת אומנים (השיר למילותיו של אהוד מנור), סרטון  באתר יוטיוב
| --- | --- |
בקרת זהויות :  MusicBrainz work: 1a46b025-bce5-4c7c-8e5a-ddb567f1d68b
גוסטב באואר

גוסטב אדולף באואר בגרמנית: (Gustav Adolf Bauer; ‏6 בינואר 1870 – 16 בספטמבר 1944) היה מדינאי גרמני ששימש בתפקיד קנצלר גרמניה מטעם המפלגה הסוציאל-דמוקרטית של גרמניה בתקופת רפובליקת ויימאר בין השנים 1919–1920.
ביוגרפיה

באואר נולד בדרקהמן שליד קניגסברג בפרוסיה המזרחית, וצבר כוח פוליטי בהנהגת ארגוני עובדי הצווארון הלבן. כפקיד משרדי בקניגסברג (כיום קלינינגרד, רוסיה), הקים באואר בשנת 1895 את איגוד עובדי המשרד, ועמד בראשו עד 1908. הוא הנהיג את  מזכירות העובדים המרכזית של איגודי הסחר החופשי בברלין (1903). שימש בין 1908 ל-1918 כיושב ראש הוועדה המרכזית של האיגודים המקצועיים של גרמניה כולה.
בשנת 1912 נבחר לפרלמנט מטעם מחוז ברסלאו והמפלגה הסוציאל-דמוקרטית של גרמניה. באואר התמנה לשר העבודה בממשלתו של מקס פון באדן באוקטובר 1918, והמשיך להחזיק בתפקיד זה גם בממשלתו של פיליפ שיידמן, איש מפלגתו, לאחר הקמת הרפובליקה. במהלך כהונתו נתן באואר זכות בחירה לכל האזרחים מגיל 20 ומעלה בכל סוגי הבחירות, פיתח ביטוח בריאות ממלכתי ומוסדות רווחה מקומיים, סיפק תקנות המגנות מפני פיטורים שרירותיים, קבע יום עבודה בן 8 שעות ועשה רפורמות בחקלאות.
כאשר שיידמן התפטר ביוני 1919 במחאה על הסכם ורסאי, החליף אותו באואר, ושימש בתפקיד עד מרץ 1920, עד התפטרותו שבאה זמן קצר לאחר כישלון הפוטש של קאפ. לאחר מכן שימש כשר בממשלותיהם של הרמן מילר ויוזף וירט. שימש כשר התחבורה וכסגן הנשיא. בשנים 1924 -1925 נחשפו שחיתויות לכאורה במפלגה, ובאואר עזב את הפרלמנט בפברואר 1925. הוא חזר לכהן בפרלמנט שוב בשנים 1926-1928 ואז פרש באופן סופי מהעולם הפוליטי.
נפטר בברלין בשנת 1944.
הערות שוליים

↑  Editors of Encyclopaedia Britannica, Gustav Bauer, ENCYCLOPAEDIA BRITANNICA
| הקנצלרים של גרמניה |
| --- | --- | --- |
| הקיסרות הגרמנית | הנסיך אוטו פון ביסמרק • הרוזן לאו פון קפריבי • כלודוויג, נסיך הוהנלוהה-שילינגספירסט • הנסיך ברנהרד פון בילוב • תאובלד פון בתמן-הולווג • גאורג מיכאליס • הרוזן גאורג פון הרטלינג • הנסיך מקסימיליאן מבאדן • פרידריך אברט |  |
| רפובליקת ויימאר | פרידריך אברט • פיליפ שיידמן • גוסטב באואר • הרמן מילר • קונסטנטין פרנבאך • יוזף וירט • וילהלם קונו • גוסטב שטרזמן • וילהלם מרקס • הנס לותר • וילהלם מרקס • הרמן מילר • היינריך ברינינג • פרנץ פון פאפן • קורט פון שלייכר |  |
| גרמניה הנאצית | אדולף היטלר • יוזף גבלס • לוץ שוורין פון קרוזיק (ראש השרים) |  |
| הרפובליקה הפדרלית של גרמניה | קונראד אדנאואר • לודוויג ארהארד • קורט גאורג קיזינגר • וילי ברנדט • הלמוט שמידט • הלמוט קוהל • גרהרד שרדר • אנגלה מרקל • אולף שולץ |  |
פורטל גרמניה
| 0 | 1 | 2 |
| --- | --- | --- |
| הקודם: פיליפ שיידמן | קנצלר גרמניה  1919-1920 | הבא: הרמן מילר |
| --- | --- |
בקרת זהויות :  NLI: 987007258226505171  BnF: cb165530803 (data)  GND: 118507281  ISNI: 0000 0000 6674 9912  LCCN: n93116450  NTA: 070042780  SUDOC: 157012549  VIAF: 10636718   WorldCat (עם VIAF): 10636718 
ערך זה הוא קצרמרבנושא גרמנים. אתם מוזמנים לתרום לוויקיפדיה ו.
גוסטב בולאנז'ה

| --- | --- |

 לידה:  25 באפריל 1824 פריז, צרפת
 פטירה:  22 בספטמבר 1888  (בגיל 64) פריז, צרפת
 שם לידה:  Gustave Clarence Rodolphe Boulanger
 מקום קבורה:  בית הקברות של מונמארטר 
 מקום לימודים:  אקדמיית צרפת ברומא (1854)  בית הספר הלאומי הגבוה לאמנויות היפות 
 תחום יצירה:  ציור
 זרם באמנות:  קלאסי, אוריאנטלי
 הושפע על ידי:  פול דלארוש, Pierre-Jules Jollivet 
 יצירות ידועות:  שוק העבדים, בפסקה זו 2 רשומות נוספות שטרם תורגמו 
 פרסים והוקרה:  פרס רומא (1849)  אביר בלגיון הכבוד (12 באוגוסט 1865) 
 
גוסטב קלרנס רודולף בולאנז'ה (בצרפתית: Gustave Clarence Rodolphe Boulanger;‏ 25 באפריל 1824 – 22 בספטמבר 1888) היה צייר צרפתי, שנודע בשילוב בין סגנון קלאסי לאוריאנטלי ביצירותיו.
קורות חייו וקריירה

בולאנז'ה נולד ב-1824 בפריז. הוא התייתם בגיל 14 ועבר תחת חסותו של דודו, ששלח אותו לבית הספר לאמנויות היפות בפריז, שם למד אצל האומנים פול דלארוש ופייר ז'ול ז'וליבה. הוא סיים את בית הספר בהצטיינות בשנת 1840. ב-1845 ביקר בולאנז'ה באלג'יריה, שם ספג את הסגנון האוריינטלי. ב-1849 זכה בפרס רומא מטעם האקדמיה לאמנות בפריז על יצירתו "יוליסס".  בעקבות זכייתו בפרס רומא, קיבל מלגה לאקדמיית צרפת ברומא שבאיטליה, שם גם ביקר בהריסות העיר פומפיי, מראה שתרם לו רעיונות רבים ליצירותיו העתידיות. הוא ביקר גם ביוון ובמדינות בצפון אפריקה, דבר שתרם לו בביטוי מדויק של אלמנטים תרבותיים של הסגנון האוריאנטלי ולמיומנותו בציור גוף האישה. בין יצירותיו הידועות ניתן למנות את "הקפה המורמוני" (1848), "קיסר ברוביקון" (1865), "טיול ברחוב הקברים, פומפיי" (1869) ויצירתו הידועה ביותר, "שוק העבדים" (1882). במהלך השנים הספיק לזכות בעוד מספר עיטורים נחשקים. ב-1882 החל ללמד במכון של צרפת. תלמידיו העידו עליו כי הוא מורה בעל השפעה חזקה על תלמידיו, שהתבלט מאוד בחוסר אהבתו לסגנון האימפרסיוניסטי. בולאנז'ה נפטר ב-1888 בפריז, בה חיי כל חייו.
תלמידיו

בולאנז'ה לימד תחילה באקדמיה ז'וליאן ולאחר מכן במכון של צרפת. בין תלמידיו ניתן למנות את:
ז'ול בנואה לוי
וולטר לופטהאוס דין
ארתור וויסלי דואו
ארנסט פרידריך פון ליפהארד
תיאופיל פואלפו
אוסמאן המדי ביי
אלכסנדר איגנטיוס רושה
ז'ורז' רושגרוס
אלמר בויד סמית'
אלברט בק ונזל
צ'ארלס ויליאם ברטלט
פרסקו אלגוריה של מוזיקה בסאל גרנייה באופרה של מונטה קרלו
הרמון, גוסטב בולאנז'ה
גוסטב אנטון פון ויטרסהיים

| --- | --- |
אין תמונה חופשית
 לידה:  11 בפברואר 1884 ברסלאו, האימפריה הגרמנית האימפריה הגרמנית
 פטירה:  25 באפריל 1974 (בגיל 90) בון, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1902–1942 (כ־40 שנה)
 דרגה:   גנרל חיל הרגלים (וורמאכט)
 תפקידים בשירות
 מפקד הדיוויזיה הממונעת ה-29   מפקד הקורפוס הממונע ה-14   מפקד קורפוס הפאנצר ה-14
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל חיל הרגלים גוסטב אנטון פון ויטרסהיים (בגרמנית: Gustav Anton von Wietersheim;‏ 11 בפברואר 1884 – 25 באפריל 1974), היה מפקד בכיר בוורמאכט שפיקד על קורפוס פאנצר במלחמת העולם השנייה.
ביוגרפיה > קריירה מוקדמת

פון ויטרסהיים נולד ב-11 בפברואר 1884 בברסלאו שהשתייכה לאימפריה הגרמנית. בשנת 1902 התגייס פון ויטרסהיים לצבא הגרמני הקיסרי, והצטרף לרגימנט משמר הגרנדירים ה-4 (המלכה אוגוסטה). פון ויטרסהיים לחם במלחמת העולם הראשונה, וב-8 באוקטובר 1914 הועלה לדרגת האופטמן. בשנת 1917 הועבר פון ויטרסהיים למטה הכללי, ולאחר מכן שירת כקצין מטה בדיוויזיה ה-3 ובקורפוס המילואים ה-25.
לאחר המלחמה נשאר פון ויטרסהיים ברייכסווהר, ומילא בו תפקידי פיקוד ומטה. בשנת 1924 מונה למפקד פלוגה 6 ברגימנט ה-5 (הפרוסי), ובשנת 1925 הועלה לדרגת מיור. בשנת 1929 מונה למפקד הגדוד ה-3 (יגר) ברגימנט ה-17, ובשנת 1930 הועלה לדרגת אוברסט לוטננט. בשנת 1932 מונה לראש מטה דיוויזיית הפרשים ה-3, והועלה לדרגת אוברסט. בשנת 1933 מונה לראש מטה הדיוויזיה ה-3 במקום ויקטור פון שבדלר. בשנת 1935 מונה לראש אגף האפסנאות, והועלה לדרגת גנרל מיור. בשנת 1936 הועלה פון ויטרסהיים לדרגת גנרל לוטננט, ומונה למפקד הדיוויזיה ה-29, שהוסבה תחת פיקודו לדיוויזיה ממונעת. בשנת 1938 הועלה פון ויטרסהיים לדרגת גנרל חיל הרגלים, ומונה למפקד הקורפוס ה-14.